钦定古今图书集成/明伦汇编/氏族典/第088卷 > 卢光
## 钦定古今图书集成/明伦汇编/氏族典/第088卷 > 卢光

按《周书卢光传》：“光字景仁，小字伯，范阳公辩之弟也。
性温谨，博览群书，精于《三礼》，善阴阳，解钟律。孝昌初，
释褐司空府参军事，稍迁明威将军、员外侍郎。及魏
孝武西迁，光于山东立义，遥授大都督、晋州刺史、安
西将军、银青光禄大夫。大统六年，携家西入，太祖深
礼之，除丞相府记室参军，赐爵范阳县伯。俄拜行台”
郎中，专掌书记。十年，改封安息县伯，迁行台右丞，出
为华州长史。寻征拜将作大匠。魏废帝元年，加车骑
大将军、仪同三司，除京兆郡守，迁侍中。六官建，授小
匠师下大夫，进授开府仪同三司、匠师中大夫，进爵
为侯，转工部中大夫。大司马贺兰祥讨吐谷浑，以光
为长史，进爵燕郡公。武成二年，诏光监营宗庙。既成，
出为虞州刺史。寻治陕州总管府长史。重论讨浑之
功，增邑并前一千九百户。天和二年卒。高祖少时，尝
受业于光。赠少傅，谥曰简。子贲嗣。